stanford-oval/wikipedia huggingface dataset:
Pohjola Vakuutus

| Pohjola Vakuutus Oy |
| --- | --- |

Perustettu:  1891
Toimitusjohtaja:  Vesa Aho
Liikevaihto:  1398,6 milj. euroa (2022)
Liikevoitto:  116,7 milj. euroa (2022)
Tilikauden tulos:  79 milj. euroa (2022)
Emoyhtiö:  OP Ryhmä
Kotisivu:  op.fi/pohjolavakuutus
Infobox OKVirheellinen NIMI-arvo: 
Pohjola Vakuutus Oy (vuoteen 2019 OP Vakuutus Oy) on vuonna 1891 perustettu vakuutusyhtiö ja OP-ryhmän tytäryhtiö.
Pohjola Vakuutus on Suomen johtava vahinkovakuutusyhtiö 32,6 prosentin markkinaosuudella (2022). Pohjola Vakuutus tarjoaa kattavat vahinkovakuutuspalvelut niin henkilö-, yritys- kuin yhteisöasiakkaille.
Vuoden 2023 aikana Pohjola Vakuutuksen korvausmeno oli 1,1 miljardia euroa ja korvasi noin 94 prosenttia kaikista ilmoitetuista vahingoista.
Pohjola Vakuutuksen korvauspalveluilla on kumppanuussopimuksia yli 20 toimialalla. Kumppanuuksilla varmistetaan laadukas asiakaskokemus, palvelun saatavuus lähellä asiakasta sekä korvaustoiminnan kustannustehokkuus.
Pohjola Vakuutuksen toimitusjohtaja on Vesa Aho.
Historia > 1891–1969

Suomalaiskansallinen Pohjola-vakuutus Oy perustettiin vuonna 1891 nimellä Palovakuutus-Osakeyhtiö Pohjola. Myöhemmin nimi vakiintui muotoon Vakuutusosakeyhtiö Pohjola. Muutamaa vuotta myöhemmin sen sisaryhtiöksi perustettiin Tapaturmavakuutus-Osakeyhtiö Kullervo. Pohjola-yhtiön osakkeita alettiin noteerata Helsingin pörssissä vuonna 1912.
1930-luvulla Pohjola hankki Palovakuutusosakeyhtiö Imatran, josta tuli myöhemmin Imatra-Karjala ennen kuin se sulautettiin Pohjolaan 1955.
Vuonna 1961 perustettiin Eläkevakuutus-oy Ilmarinen.
Historia > 1970–1999

Pohjolan kaksi suurinta omistajaa, Suomi-yhtiö ja Salama fuusioituivat Suomi-Salamaksi vuonna 1970, jolloin myös matkavakuutusyhtiö Eurooppalaisesta tuli Pohjolan tytäryhtiö. 1970-luvun puolivälissä Pohjola ja Suomi-Salama muodostivat Pohjola-yhtiöt ja Kullervo fuusioitiin Pohjolaan.lähde?
Suomi-yhtiö oli Suomalaisen puolueen lähellä toimivien yhtiö, mikä ajautui nuorsuomalaisten, perustuslaillisten, haltuun. Tämän vuoksi Suomalaisen puolueen kannattajat perustivat itselleen Salama-yhtiön.
Vuonna 1984 vakuutusyhtiö Sampo luopui omistuksestaan eläkevakuutusyhtiö Ilmarisesta ja siitä tuli Pohjolan tytäryhtiö. 1988 Pohjola sopi ristiinomistuksesta ruotsalaisen vakuutusyhtiö Skandian kanssa.lähde?
Vuonna 1997 Pohjola ja Eesti Ühispank ostivat virolaiselta vakuutusyhtiö Seesamilta yhteensä 70 prosenttia henkivakuutusyhtiö Seesam-Lifestä.
Suomi-yhtiö myi henkivakuutusyhtiönsä Salaman Pohjolalle, jolloin muodostui Pohjola-Yhtymä.
Vuonna 1999 Merita Pankki myi Kansallis Osake-Pankin myötä saamansa Pohjolan osakkeet Skandialle. Pohjola liittyi Skandian ja Storebrandin muodostamaan pohjoismaiseen vakuutusyhtiö Ifiin. Vielä samana vuonna Skandia myi Pohjolan osakkeensa edelleen Sampo-Leonialle (ent. ja nyk. Sampo), joka sai määräysvallan Pohjolan yhtiökokouksessa. Suomi-yhtiö puolestaan myi pääosan omista Pohjolan osakkeistaan Ilmariselle ja Osuuspankkiryhmälle, joista tuli toinen pääomistaja.lähde?
Historia > 2000–2010

Sampo-Leonia myi Pohjolan osakkeensa Suomi-yhtiölle ja Ilmariselle vuonna 2000. Samalla Pohjola irrottautui If-yhteistyöstä.lähde? Vuonna 2001 henkivakuutusyhtiö Pohjolan myytiin Suomi-yhtiölle. Pohjolan, Ilmarisen, Suomi-yhtiön ja Osuuspankkiryhmän yhteistyö päättyi, Pohjola osti A-vakuutuksenlähde? ja Conventum Oyj fuusioitiin Pohjolaan. Pohjola aloitti yhteistyön Säästöpankkien kanssa 2002.lähde?
Pohjola palasi henkivakuutusliiketoimintaan vuonna 2004 perustamalla Henkivakuutusosakeyhtiö Pohjolan. Yhtiön vakuutuskanta saatiin Suomi-yhtiöltä arvoltaan noin 1,2 miljardin euroa. Samalla Pohjolan ristiinomistus Suomi-yhtiön ja Ilmarisen kanssa purettiin.lähde?
Pohjola-yhtymä oli yksi Suomen suurimmista vakuutusyhtiöistä. Konsernilla oli 1,6 miljoonaa asiakasta. Sen liikevaihto oli 1 191 miljoonaa euroa ja vakuutusmaksutulot 798 miljoonaa euroa vuonna 2004. Rahastoissa hallinnoitavat varat olivat noin 1,5 miljardia euroa. Osakkeenomistajia oli noin 19 000 ja työntekijöitä n. 2 650 henkilöä (2004).lähde?
Syksyllä 2005 OKO (nykyinen OP Yrityspankki) ilmoitti ostavansa enemmistön Pohjola-yhtymä Oyj:n osakkeista ja vakuutuskonsernista tuli pankin tytäryhtiö. Yhteensä yli 2 miljardin euron kauppa on ollut suurimpia Suomessa tapahtuneita yrityskauppoja. Pohjola-yhtymän osakkeiden noteeraus Helsingin Pörssissä päättyi vuonna 2006. Pohjola-yhtymä sulautui emoyhtiöönsä joulukuussa 2006 ja jatkoi toimintaa Pohjola Vakuutus Oy:nä.
Vuonna 2007 Pohjola Vakuutuksen tulos ennen veroja oli 181 miljoonaa euroa. Pohjola liittyi osaksi K-ryhmän K-Plussa -kanta-asiakasohjelmaa keväällä 2007.
Syyskuussa 2007 ryhmä otti käyttöönsä uuden nimen: OP-Pohjola-ryhmä. OKO Pankki muutti nimensä maaliskuussa Pohjola Pankki Oyj:ksi.
Vuonna 2008 Pohjolan myötä OP Ryhmän toiminta kattoi myös vahinkovakuutuksen ja nyt bonuksia pystyi käyttämään myös Pohjolan myöntämien vahinkovakuutusten kattamiseen. Omistajajäsenien etuja suurennettiin ja eniten etuja saivat asiakkaat, jotka keskittivät vakuutusasiansa Pohjolaan pankkiasiakkuuden lisäksi.
2010 OP Palasi juurilleen kokonaan asiakkaidensa omistamaksi pankiksi, ja Pohjola Pankki Oyj:n osakkeet ostettiin pois Helsingin pörssistä. OP-Pohjolasta tuli nyt OP. Muutoksen myötä omistaja-asiakkaiden määrä nousi 2 miljoonaan.
Historia > 2010–

Vuoden 2011 alusta ryhmä aloitti uudella keskusorganisaatiolla, joka jakautui kahdeksi toimijaksi. OP-Pohjola osk keskusyhteisönä vastaa ryhmätasoisesta ohjauksesta ja valvonnasta. OP-Pohjola-ryhmän ja sen jäsenpankkien palveluiden kehittäminen ja tuottaminen eriytettiin OP-Palvelut Oy:hyn.
Vuonna 2012 perustettiin Pohjola Sairaala, joka keskittyi ortopedisten sairauksien ja vammojen tutkimiseen sekä hoitoon.
2014 OP-Pohjola teki julkisen tarjouksen Pohjola Pankki Oyj:n kaikista osakkeista ja Pohjolan osake poistettiin Helsingin Pörssistä syyskuussa. Samana vuonna OP-ryhmä päätti rakentaa Suomeen sairaalaverkoston Pohjola-nimellä.
Huhtikuussa 2016 Pohjola Vakuutus Oy muutti nimekseen OP Vakuutus Oy. Nimi oli käytössä vuoteen 2019 asti.
Vuonna 2019 OP:n vahinkovakuuttaminen siirtyi Pohjola-brändin alle.
Vuonna 2021 Pohjola Vakuutus ilmoitti luopuvansa Pohjola Sairaalasta, ja sen koko osakekanta myytiin Pihlajalinna Terveydelle.
Kritiikkiä

Tammikuussa 2021 uutisoitiin, että Pohjola Vakuutus on irtisanonut yksipuolisesti tuhansia epidemiavakuutuksia yritysasiakkailtaan, koska vakuutusyhtiö ei katsonut epidemiavakuutuksen olevan tarkoitettu kattamaan koronapandemian aiheuttamia menetyksiä. Kymmenet ravintolat haastoivat Pohjola Vakuutuksen oikeuteen vaatien korvauksia epidemiavakuutuksen perusteella. Korkeimman oikeuden 14.11.2022 antaman ennakkopäätöksen mukaan Pohjola Vakuutus ei kuitenkaan ollut korvausvastuussa näistä ravintoloille aiheutuneista vahingoista.
Heinäkuussa 2021 Helsingin Sanomat uutisoi Pohjola Vakuutuksen toistuvista lakirikkomuksista liikennevahinkojen käsittelyyn liittyen. Myös eduskunnan apulaisoikeusasiamies linjasi joulukuussa 2020, että ”lakisääteisten pakollisten liikennevakuutusasioiden korvauskäsittelyn organisointi ja päätöksentekojärjestelmä Pohjolassa on ollut erittäin laajamittaisesti epäonnistunut”. Käsittelyajat ovat pidentyneet lakisääteisestä kuukaudesta jopa puoleentoista vuoteen.
Helsingin Sanomat raportoi 7. syyskuuta 2023, että Finanssivalvonta (Fiva), joka valvoo pankkeja ja vakuutusyhtiöitä, antoi julkisen varoituksen Pohjola Vakuutukselle. Fivan mukaan yhtiö on viivytellyt korvausasioiden käsittelyssä, laiminlyönyt määräaikoja ja kärsinyt riittämättömästä sisäisestä valvonnasta sekä tiedonkeruujärjestelmistä. Pohjola Vakuutus ei ole aloittanut useita korvausasioita välittömästi ja seitsemän arkipäivän sisällä niiden käsittelyn aloittamisesta huhtikuun 2020 ja marraskuun 2022 välillä. Yhtiö ei myöskään ole antanut useita tarvittavia korvauspäätöksiä määräaikoihin nähden vuosina 2019-2022, ja se ei ole toimittanut tarvittavia asiakirjoja muutoksenhakuelimelle valitusasioissa. Julkisen varoituksen antamisen aikaan Pohjola Vakuutus oli kuitenkin saavuttanut määräajat jo työtapaturma- ja ammattitautivakuutuksen vahinkojen määräaikojen osalta, ja korvauspäätösten osalta määräajat toteutuivat lähes täysin.
Aiheesta muualla

Pohjola Vakuutuksen kotisivut
Suomalaiset vakuutusyhtiöt
| --- | --- |
Vahinkovakuutus:  Alandia  Fennia  If  LähiTapiola  Pohjola Vakuutus  Pohjantähti  Suomen Vahinkovakuutus  Turva  Ömsen 
Henkivakuutus:  Aktia  Alandia  Sp-Henkivakuutus  Fennia  Kaleva  LähiTapiola  Mandatum Life  Nordea  Pohjola Vakuutus 
Eläkevakuutus:  Elo  Ilmarinen  Varma  Veritas 
Erityisvakuutus: Garantia
Pohjola-vakuutuksen entinen tuotemerkki
Entinen Pohjola-vakuutuksen pääkonttori Helsingin Aleksanterinkadulla
Entisen Vakuutusyhtiö Eurooppalaisen logo
Deeper Than Rap

| Deeper Than Rap Rick Ross |
| --- | --- | --- |

Studioalbumin tiedot
 Äänitetty : 2008–2009
 Julkaistu: 21. huhtikuuta 2009
 Tuottaja(t): J.U.S.T.I.C.E. League, The Inkredibles, The Runners, Tricky Stewart, Bigg D, DJ Toomp, Drumma Boy
 Tyylilaji: hip hop
 Kesto: 57.57
 Levy-yhtiö: Maybach Music Group, Poe Boy, Def Jam
Listasijoitukset
  Billboard 200: 1.
Rick Rossin muut julkaisut
| Trilla 2008 | Deeper Than Rap 2009 | Teflon Don 2010 |
Singlet albumilta Deeper Than Rap
 ”Magnificent” Julkaistu: 24. helmikuuta 2009  ”All I Really Want” Julkaistu: 5. toukokuuta 2009  ”Maybach Music” Julkaistu: 19. toukokuuta 2009
Deeper Than Rap on rap-artisti Rick Rossin kolmas studioalbumi. Albumi julkaistiin 21. huhtikuuta 2009. Albumin pääjulkaisijana toimi Rossin oma levy-yhtiö Maybach Music Group. Albumia ei ole enää lainkaan työstämässä Slip-n-Slide Records.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 1. | Mafia Music | The Inkredibles | 4.16 |  |  |  |  |  |  |
| 2. | Maybach Music 2 (feat. Kanye West, Lil Wayne & T-Pain)  | Kanye West & J.U.S.T.I.C.E. League | 5.00 |  |  |  |  |  |  |
| 3. | Magnificent (feat. John Legend)  | J.U.S.T.I.C.E. League | 4.18 |  |  |  |  |  |  |
| 4. | Yacht Club (feat. Magazeen)  | J.U.S.T.I.C.E. League | 5.15 |  |  |  |  |  |  |
| 5. | Usual Suspects (feat. Nas & Kevin Cossom)  | The Inkredibles | 5.15 |  |  |  |  |  |  |
| 6. | All I Really Want (feat. The-Dream)  | Tricky Stewart | 4.17 |  |  |  |  |  |  |
| 7. | Rich Off Cocaine (feat. Avery Storm)  | J.U.S.T.I.C.E. League | 4.26 |  |  |  |  |  |  |
| 8. | Lay Back (feat. Robin Thicke)  | The Runners | 4.03 |  |  |  |  |  |  |
| 9. | Murda Miami (feat. Foxy Brown)  | Bigg D | 3.35 |  |  |  |  |  |  |
| 10. | Gunplay (feat. Gunplay)  | The Inkredibles | 3.34 |  |  |  |  |  |  |
| 11. | Bossy Lady (feat. Ne-Yo)  | The Runners | 3.54 |  |  |  |  |  |  |
| 12. | Face (feat. Trina)  | Drumma Boy | 3.14 |  |  |  |  |  |  |
| 13. | Valley of Death (feat. Lil Wayne)  | DJ Toom, Khao | 3.54 |  |  |  |  |  |  |
| 14. | In Cold Blood | The Runners | 3.05 |  |  |  |  |  |  |
|  |  |  | 57.57 |  |  |  |  |  |  |
Listasijoitukset > Albumi

| Lista (2009) | Sijoitus |
| --- | --- |
U.S. Billboard 200: 1
U.S. Billboard Top R&B/Hip-Hop Albums: 1
U.S. Billboard Top Rap Albums: 1
Billboard Top Canadian Albums: 23
Listasijoitukset > Singlet

| Vuosi | Single | Sijoitus> US | Sijoitus> US R&B | Sijoitus> US Rap |
| --- | --- | --- | --- | --- |
| 2009 | "Magnificent" | 62 | 7 | 5 |
| 2009 | "Maybach Music 2" | 92 | 56 | — |
Harjulan koulu (Järvenpää)

| Harjulan koulu |
| --- | --- |

Sijainti:  Verkkotie 12, 04400 Järvenpää
Koordinaatit:  60.4732°N, 25.0757°E
Tyyppi:  suomenkielinen alakoulu
Rehtori:  Tarja Edry, vararehtori Merja Karumaa
Luokat:  1–6
Oppilaita:  230
Verkkosivut
Vuonna 2015 otetussa kuvassa näkyy vielä uudisrakennuksen tieltä puretut rakennukset.
Harjulan koulu on Järvenpään Loutin kaupunginosassa  toimiva noin 230 oppilaan suomenkielinen alakoulu (luokka-asteet 1–6). 1930-luvulla perustettu koulu toimii vuonna 2022 valmistuneissa uusissa tiloissa, jotka koostuvat peruskorjatusta vanhasta osasta sekä uudisrakennuksesta. Harjulan kampukseksi nimetyissä tiloissa toimii myös päiväkoti.  Koulu kertoo verkkosivuillaan hyödyntävänsä opetuksessaan modernia pedagogiikkaa, kuten yhteisopettajuutta ja ulkona oppimista.
Lapuan radio- ja televisioasema

Lapuan radio- ja televisiomasto
Lapuan radio- ja televisioasema on Lapuan Simpsiöllä sijaitseva Digitan hallinnoima päälähetinasema (vrt. täytelähetinasema). Masto on rakennettu vuonna 1961 ja sen korkeus on 323 metriä, ollen Suomen kuudenneksi korkein rakennelma.
Koska Simpsiön vuori erottuu korkeudellaan muutenkin muusta Etelä-Pohjanmaan tasaisesta lakeudesta, paikka on mastolle erittäin edullinen radio- ja tv-kanavien peittoalueen kannalta. Lakeuden näköesteettömyydestä johtuen, maston voi myös erottaa silmällä hyvinkin jopa 50 kilometrin päästä.
Kuten muutkin Suomen tv-asemat, Lapuan radio- ja televisiomasto kuului alun perin Yleisradiolle, mutta vuodesta 1999 alkaen Digita Oy:lle, kun Yleisradion jakelutekniikka yhtiöitettiin. Lapuan radio- ja televisiomasto välittää Etelä-Pohjanmaan alueella suurimman osan antennitalouksien tv-lähetyksistä.
Radioasemat

Lapuan radio- ja tv-masto lähettää alla olevia radioasemia mainituilla taajuuksilla: (17.3.2021)
| --- | --- |
Kanava: Taajuus
Yle Radio 1: 88,2
YleX: 90,1
Yle Radio Suomi / Yle Radio Suomi Pohjanmaa: 93,1
Yle X3M: 95,2
Yle Vega / Österbotten: 101,5
Aito Iskelmä: 91,5
Radio Classic: 107,4
Groove FM: 96,9
HitMix: 98,2
SuomiRäp: 105,4
Loop: 96,2
Easy Hits: 87,6
Radio Nova: 106,5
Radio Dei: 89,4
Radio Rock: 100,4
Radio Suomipop: 103,3
Televisioasemat > Digitaalinen televisio

| --- | --- |
Kanava numero: Aseman kanavat
38: * Yle TV1 * Yle TV2 * MTV3 * Nelonen * Yle Teema & Fem * AVA * Estradi
40: * Discovery * MTV* Ruutu+ Dokkarit * C More First * C More Series * Nick Jr. * Investigation Discovery * Animal Planet * C More Hits * Viasat History * SuomiAreena TV * DNA-infokanava 
33: * TV5 * Kutonen * TLC * FOX * Frii * Aito Iskelmä Harju & Pöntinen * Viacom Channel * National Geographic 
48: * Sub * Liv * Jim * Hero * AlfaTV * 0700 1 1111 deitti
25: * C More Max * C More Juniori * Eurosport * Ruutu+ Urheilu  * Ruutu+ Urheilu * Ruutu+ Leffat ja Sarjat * Ruutu+ Lapset * Disney Channel * C More Sport * Viasat Jalkapallo * Viasat Jääkiekko * Viasat Sport * Viasat Hockey * Viasat Urheilu * Viasat Golf * Eurosport * National Geographic Wild * Disney Junior * Disney XD * C More Sport * Ruutu+ Urheilu 3 * Ruutu+ Urheilu 4 * Ruutu+ Urheilu 5 * Ruutu+ Urheilu 6 * Ruutu+ Urheilu 7 * Ruutu+ Urheilu 8 * Viasat NHL Xtra 1 * Viasat NHL Xtra 2 * Viasat NHL Xtra 3 * Viasat NHL Xtra 4 * Viasat NHL Xtra 5 * Viasat NHL Xtra 6 * Viasat NHL Xtra 7 * Viasat NHL Xtra 8 * Viasat Film Premiere * Hustler * Blue Hustler
Televisioasemat > Analoginen televisio

Analogiset lähetykset asemalta päättyivät koko muun Suomen tavoin 1. syyskuuta 2007 kello 4.00.
Sub7

| Sub7 |
| --- | --- |

Kehittäjä:  mobman
Kehityshistoria
Vakaa versio:  2.2.0 Beta
Tiedot
Ohjelmistotyyppi:  haittaohjelma
Alusta:  Windows
Lisenssi:  freeware
Aiheesta muualla
www.hackpr.net/~sub7
Sub7 on haittaohjelma, joka tunnetaan myös nimellä Subseven. Ohjelma on takaoven avaava troijalainen. Sitä käytetään pääosin aiheuttamaan ilkivaltaa, kuten piilottamaan osoittimen, muuttamaan järjestelmän asetuksia tai lataamaan pornografisia nettisivustoja. Kuitenkin sitä voidaan käyttää myös rikollisiin toimiin, kuten varastamaan luottokortin tietoja käyttäen näppäimen painallusten kaappaajaa. Sen nimi on keksitty kääntämällä Netbusin nimi toisinpäin ("suBteN") ja vaihtamalla "ten", eli kymmenen sanaan "seven" eli seitsemään.
Sub7 troijalaisen pysäyttää yleensä virustorjuntaohjelma tai palomuuri. Kuitenkin, jos ohjelma on pakattu .zip arkistoon, jotkin vanhat virustorjuntaohjelmat eivät osaa tarkastaa tiedostoja .zip arkistojen sisällä, mutta uusimpien ohjelmien myötä tästä on tullut pienempi ongelma.
Sen on alun perin suunnitellut henkilö joka tunnetaan nimellä "mobman". Hänen olinpaikastaan ei ole tietoa. Hänen on huhuttu joko olevan kuollut, tai kyllästynyt projektin jatkamiseen. Projektia ei ole päivitetty aikoihin millään tavalla. Nettisivustoa ei ole päivitetty pitkään aikaan (viimeksi huhtikuussa 2004), kunnes yhtäkkiä sivustolle ilmestyi uutisviesti huhtikuun 6. päivä, vuonna 2006. Uutiset eivät olleet mobmanilta itseltään, vaan jonkun joka on nimen "Lat" takana.
Kuten muutkin takaoven avaavat ohjelmat, Sub 7 paketin mukaan on varustettu palvelin ja asiakasohjelma. Palvelinohjelma on se, joka uhrin täytyy suorittaa altistuakseen Sub7 uhalle, ja asiakas on graafisella käyttöliittymällä varustettu ohjelma, jonka asiakas suorittaa omalla tietokoneellansa kontrolloidakseen uhrin tietokonetta. Sub7 antaa hakkeroijan asettaa uhrin tietokoneelle pääsalasanan, jonka jälkeen muut hakkeroijat eivät pysty hallitsemaan uhrin tietokonetta. Käytännössä katsoen siis pääsalasanan avulla asiakas voi omistaa uhrin tietokoneen.
Sub7:ssä on enemmän ominaisuuksia kuin Netbus-ohjelmassa (mm. Webkameran kaappausominaisuus ja käyttäjäystävällinen rekisterieditori). Sub7 on myös hieman vakaampi kuin Netbus.
Jotkut versiot asiakasohjelmasta sisältävät "Hard Drive Killer Pro" koodin, joka on tarkoitettu tuhoamaan Sub7:n ohjelmoijan vihollisen kiintolevy. Koodi selvittää onko tietokoneella ICQ asennettuna, ja jos sen käyttäjätunnus vastaa tiettyä ID:tä (7889118, Sean Hamiltonin, kilpailevan troijalaiskehittelijän ID), ohjelma tuhoaa kiintolevyn. On huhuttu, että näin myös kävi.
Aiheesta muualla

http://subseven.slak.org (Arkistoitu – Internet Archive) Alkuperäinen julkaisusivusto
http://www.hackpr.net/~sub7/ (Arkistoitu – Internet Archive)
Jauhoiset perunat

keitettävyyden mukaan
Kiinteämaltoiset perunat
Jauhoiset kiinteämaltoiset perunat
Yleisperunat
Jauhoiset yleisperunat
Jauhoiset perunat
tuleentumisen mukaan
Varhaisperunat
Kevätperunat
Melko varhaiset perunat
Kesäperunat
Melko myöhäiset perunat
Syysperunat
Myöhäiset perunat
Talviperunat
käyttötarkoituksen mukaan
Ruokaperunat
Varhaisperunat
Muut ruokaperunat
Ruokateollisuusperunat
Tärkkelysperunat
valmistuksen mukaan
Salaattiperunat
Keittoperunat
Paistosperunat
Soseperunat
viljelytavan mukaan
Tavanomaisesti viljellyt perunat
luomuperunat
näytä
keskustele
Osa artikkelisarjaa
Jauhoiset perunat sisältävät runsaasti tärkkelystä eivätkä siksi pysy hyvin koossa keitettäessä. Tämän vuoksi niitä ei käytetä salaattiperunoina kiinteämaltoisten perunoiden tapaan eikä keittoperunoina yleisperunoiden tapaan. Jauhoiset perunat soveltuvat hyvin soseperunoiksi ja lusikalla syötäviksi uuniperunoiksi, koska ovat pehmeitä kypsyttyään uunissa. Ne sopivat myös muussiin ja leivontaan. Jauhoisia perunoita tärkkelyspitoisempia ovat tärkkelysperunat, joita viljellään teollisiin tarkoituksiin.
Suomessa jauhoisia perunoita ovat Pito (Boreal Kasvinjalostus/Siemenperunakeskus), Puikula (Siemenperunakeskus), Rosamunda (Kesko), Suvi (Boreal Kasvinjalostus) ja Blue Congo (Siemenperunakeskus). Jauhoisten perunoiden pakkauksissa olevan täplän väri vähittäiskaupassa on punainen. Jauhoisia perunoita käytetään perunasoseena ja uuniperunoina sekä lisukkeena ja osana kasvisruokia.
Mont Saint-Michel

| Mont-Saint-Michel> Mont-Saint-Michel et sa baie |
| --- | --- |

Maailmanperintökohde
Sijainti:  Manche, Normandia, Ranska  48°38′8″N, 1°30′38″W
Tyyppi:  kulttuuri ja luonto
Kriteerit:  (i)(iii)(vi)
Tunnusnumero:  80ter
Valintahistoria
Valintavuosi:  1979
Laajennusvuosi:  2007, 2018
 
Mont Saint-Michel kuvattuna vanhassa väripostikortissa
Yövalaistuksessa joulukuussa 2006
Mont Saint-Michel on luostarisaari Normandian rannikon edustalla.
Mont Saint-Michelin luostarikokonaisuus suojeltiin Ranskassa 1862. UNESCOn maailmanperintöluetteloon saari ja sitä ympäröivä Mont Saint-Michelin lahti hyväksyttiin vuonna 1979.
Saaren varhaishistoria > Kelttiläisten pappien aikaan

Saari toimi kulttipaikkana kelttiläiselle papeille eli druideille, jotka kansoittivat Scissyn metsää mont Saint-Michelin ympäristössä.lähde? Gilles Deric’in mukaan kalliosaari oli omistettu gallialaisten auringon jumalalle ”mons vel Tumba Beneni”, eli Belenosin vuori tai hauta -nimisenä.kenen mukaan?
Saaren varhaishistoria > Roomalainen aika

Roomalaisten rakentama tie, joka vei lännessä Mons Belenus'n ohitse, piti siirtää meren valtaamisen tähden. Tietä siirrettiin itään päin ja se liittyi Avranchen kaupungin ohittaviin teihin.
Saaren varhaishistoria > Kristillisen ajan alku

Kristinuskon tulo alueelle tapahtui noin 300-luvulla.lähde? Tällöin Mont Tombe liitettiin vanhaan Avranchen hiippakuntaan. Saaren ensimmäinen rukoushuone, joka oli omistettu ensimmäiselle kristilliselle marttyyrille pyhälle Tapanille, rakennettiin puoliväliin kalliorinnettä. Sitä seurasi toinen, joka oli omistettu gallialaisten ensimmäiselle marttyyrille pyhälle Symphorien’ille, ja se sijoittui kalliorinteen alaosaan. Erakot, joita ruokki Astériac’in kirkkoherra, valvoivat tuolloin saarta.
700-luvulla Mont-Tomben saaren nimeksi vaihdettiin Mont-Saint-Michel. Nimenmuutoksen syynä oli Avranches'in piispan pyhän Aubertin paikalle pystyttämä rukoushuone. Se oli  omistettu arkkienkeli Mikaelille, jonka piispa oli nähnyt näyssä. Saaresta tuli pian pyhiinvaellusten kohde.
Vuonna 798 aloitettiin kappelin rakentaminen. Piispan maalliset jäännökset on myöhemmin löydetty ja ne ovat nähtävissä Notre-Dame-Sous-Terre -kappelissa.lähde?
Lisäksi Mont Saint-Michel sijoittuu kartalla linjaan, jossa seitsemän arkkienkeli Mikaeliin tavalla tai toisella liittyvää, hyvin vanhaa pyhäkköä on toisiinsa nähden suorassa linjassa Irlannin lounaiskärjen ja Pyhän maan välissä. Muita paikkoja tällä linjalla ovat muun muassa Skellig Michael, St Michael's Mount ja Sacra di San Michele. Kartalla pyhäköt voi todellakin yhdistää toisiinsa viivoittimella vain yhden viivan avulla. Väitetään, että viiva seuraa kaiken lisäksi auringonlaskun reittiä kesäpäivänseisauksen aikaan.
Luostarin historia

Saarelle perustettiin benediktiiniluostari vuonna 966.
Rollon poika Vilhelm Pitkämiekka (William de Longespée), joka seurasi häntä vuonna 917, jatkoi isänsä aloittamaa politiikkaa ja oli isänsä perustamia luostareita tukiessaan runsaskätinen, näin aina murhatuksi tulemiseensa vuonna 942 saakka.lähde? Mont Saint-Michelillä oli suuri strateginen arvo sen kuuluessa Normandian herttuakuntaan.kenen mukaan? Alueesta kiisteltiin Bretagnen herttuan kanssa. Wilhelmin poika Rikhard I Peloton oli uuden luostarin perustaja vuonna 966, kun hän säännöllisiä pyhiinvaellusmatkojen tekijänä suuttui varhemman luostarin kaniikeille todeten suuren välinpitämättömyyden vallitsevan näiden joukossa, koska he olivat palkanneet messun pitäjät. Rikhard I sai paavi Johannes XIII:n antamaan bullan, jonka avulla hän saattoi käyttää auktoriteettiaan luostarin järjestämiseen. Luostarin uudet asukkaat saapuivat Saint Wandrillestä ja siellä olevasta Fontenellen luostarista.lähde?
Vuonna 1203 luostari paloi osittain, kun Ranskan kuningas  Filip II Augustus yritti vallata saaren. Kuningas hyvitti luostaria suurella taloudellisella korvauksella, joka oli tarkoitettu luostarin uudelleen rakentamiseen.  Luostari rakennettiin normandialaisen tyylin mukaiseksi. Merveillen näköalatasanteen rakentaminen päättyi vuonna 1228.
Saarta vahvistettiin linnoituksin 1256, ja se kesti useita sotia. Sen toiminta hiipui 1700-luvulla, ja kun luostaritoimint alakkautettiin Ranskan vallankumouksessa, siellä asui enää seitsemän munkkia. Saari muutettiin vankilaksi, mihin sitä käytettiin vuoteen 1863 asti. Vuonna 1874 se suojeltiin historiallisena kohteena.